সিলেট আসছেন প্রধানমন্ত্রী, প্রস্তুত হচ্ছে আলিয়ার মাঠ | সিলেট নিউজ টাইমস্ | Sylhet News Times\nসিলেট আসছেন প্রধানমন্ত্রী, প্রস্তুত হচ্ছে আলিয়ার মাঠ\nনিউজ ডেস্ক:: শনিবার নির্বাচনী সফরে সিলেট আসছেন প্রধানমন্ত্রী ও আওয়ামী লীগ সভানেত্রী শেখ হাসিনা। সিলেটে এসে নির্বাচনী জনসভায় ভাষন দেবেন শেখ হাসিনা। সকাল ১০টায় বিমানযোগে সিলেট আসবেন তিনি। এরপর হযরত শাহজালাল (র.), শাহপরান (র.) ও গাজী বুরহান উদ্দিনের মাজার জিয়ারত করবেন প্রধানমন্ত্রী। বেলা ২টায় আলীয়া মাদ্রাসা মাঠে জনসভায় বক্তব্য রাখবেন তিনি।\nপ্রধানমন্ত্রীর জনসভাস্থল আলীয়া মাদ্রাসা মাঠকে প্রস্তুত করার কাজ চলছে জোড়েসোড়ে। মাদ্রাসা শিক্ষার্থীদের এই খেলার মাঠেই সিলেটের বড় বড় রাজনৈতিক সমাবেশগুলো হয়ে থাকে।\nশুক্রবার সকালে মাদ্রাসা মাঠে গিয়ে দেখা যায়, চলছে শেষ সময়ের প্রস্তুতির কাজ। মঞ্চ নির্মান ও মাইক সেটিংয়ে ব্যস্ত আছেন কর্মীরা। নিরাপত্তার বিষয়টিও দেখে নিচ্ছেন নিরাপত্তাবাহিনীর সদস্যরা। শুক্রবার সকালে আলীয়া মাদ্রাস মাঠে গিয়ে সর্বশেষ প্রস্তুতি পর্যবেক্ষণ করে আওয়ামী লীগের কেন্দ্রীয় সাংগঠনিক সম্পাদক আহমদ হোসেন।\nসিলেট জেলা ও মহানগর আওয়ামী লীগ সূত্রে জানা যায়, প্রধানমন্ত্রীর সফরকে কেন্দ্র করে দলের নেতাকর্মীদের মধ্যে ব্যাপক উৎসাহ উদ্দীপনা বিরাজ করছে। তাঁর সফর সফল করতে সব ধরণের প্রস্তুতি সম্পন্ন করা হয়েছে। জনসভাস্থল আলীয়া মাদ্রাসা মাঠের প্রস্তুতিও সম্পন্ন করা হয়েছে। নির্বাচনী আচরণবিধি মেনে তোড়ন নির্মাণ বা রঙিন ব্যানারের ছড়াছড়ি না থাকলেও প্রধানমন্ত্রীকে স্বাগত জানিয়ে গত ক’দিন ধরেই নগরীতে শোভাযাত্রা করেছে আওয়ামী লীগ ও এর অঙ্গসংগঠন।\nএদিকে, প্রধানমন্ত্রীর সফরকে নিশ্চিদ্র করতে আইনশৃঙ্খলা বাহিনীও ব্যাপক প্রস্তুতি গ্রহণ করেছে। নগরজুড়ে নিরপত্তাবলয় গড়ে তোলা হয়েছে।\nসিলেট মহানগর আওয়ামী লীগের সভাপতি বদরউদ্দিন আহমদ কামরান বলেন, দলীয় প্রধান সিলেট এলে এমনিতেই নেতাকর্মীদের মধ্যে উৎসাহ-উদ্দীপনা দেখা দেয়। এবার নির্বাচনী মৌসুম হওয়ায় সেই উদ্দীপনা আরও বহুগুণ বেড়ে গেছে। তিনি বলেন, প্রধানমন্ত্রীর সফরকে সফল করতে ও জনসভাকে জনসমুদ্রে পরিণত করতে সবধরণের প্রস্তুতি নেওয়া হয়েছে।\nসিলেট-১ আসনে আওয়ামী লীগের প্রার্থী ড. একে আব্দুল মোমেন বলেন, সিলেটে নৌকার পক্ষে যে জোয়ার সৃষ্টি হয়েছে প্রধানমন্ত্রীর সফরের মধ্য দিয়ে তা আরও বেগবান হবে। তাঁর নির্দেশনা পেয়ে নেতাকর্মীরা আরও বিপুল উৎসাহে প্রচার-প্রচারণায় নামবে।\nপ্রসঙ্গত, রাজনৈতিক দলগুলোর সিলেট থেকে নির্বাচনী প্রচারণা শুরুর রেওয়াজ রয়েছে। সিলেটে শাহজালাল (র.) এর মাজার জিয়ারতের মাধ্যমে শুরু হয় প্রচারণা। গত ১২ ডিসেম্বর জাতীয় ঐক্যফ্রন্টের প্রধান ড. কামাল হোসেন সিলেট এসে মাজার জিয়ারতের মাধ্যমে প্রচারণা শুরু করেন। এবার শেখ হাসিনা গোপালগঞ্জ থেকে প্রচারণা শুরু করলেও বাদ যায়নি সিলেট সফর।\nPrevious Article মাথা ঠিক করেন, ঠান্ডা করেন : সরকারকে ড. কামাল\nNext Article এবার আফগানিস্তান থেকে মার্কিন সেনা সরানোর সিদ্ধান্ত\nমঙ্গলবার ( রাত ১:১৩ )


একমাস পর জানতে পারি স্বামী-সন্তানরা জেএমবি’র মামলায় গ্রেপ্তার | আমাদের সময়.কম – AmaderShomoy.com\n একমাস পর জানতে পারি স্বামী-সন্তানরা জেএমবি’র মামলায় গ্রেপ্তার\nগাজীপুর প্রতিনিধি:  জেলার শ্রীপুর এলাকা থেকে পুলিশের পোশাকে শতাধিক ব্যক্তি চার যুবককে তুলে নেয়। এর প্রায় একমাস পর তাদের স্বজনরা মিডিয়ার মাধ্যমে জানতে পারেন যুবকরা জেএমবি’র সঙ্গে সম্পৃক্ত থাকার অভিযোগে ১০ সেপ্টেম্বর রাজধানীর উত্তরার আজমপুর এলাকা গ্রেপ্তার হয়েছেন।\n গ্রেপ্তাররা হলো গাজীপুরের শ্রীপুরের শেখ মামুন আল মুজাহিদ ওরফে সুমন (২৭), সারওয়ার হোসেন (২৪), আল-আমিন (২৫) ও মুজাহিদুল ইসলাম রোকন (২৬)। সোমবার দুপুরে গাজীপুর শহরে একটি পত্রিকা অফিসে সংবাদ সম্মেলনে ওই যুবকদের কয়েক স্বজন ওইসব তথ্য জানিয়েছেন।\n সংবাদ সম্মেলনে সুমনের বাবা শেখ মোসলেম উদ্দিন আহমেদ জানান, সুমন ঢাকার তিতুমীর কলেজে ইংরেজীতে স্্নাতক (সম্মান) শ্রেনীতে লেখাপড়া করে। ১৭ আগস্ট দিবাগত রাতে তার ছেলেকে শ্রীপুরে তার এক আত্মীয়ের বাসা থেকে আইনশৃঙ্খলা বাহিনীর পরিচয় দিয়ে কিছু সংখ্যক ব্যক্তি তাদের গাড়িতে করে তুলে নিয়ে যায়। পরে প্রায় ১মাস ধরে বিভিন্ন স্থানে ব্যাপক খোঁজাখুজি করেও তার কোনো সন্ধান পাইনি। পরে ১১ সেপ্টেম্বর অনলাইন মিডিয়া বিডিনিউজ টোয়েন্টিফোর ডটকম-এর প্রাকাশিত খবর ও ছবি দেখে জানতে পারে তারা গত বৃহস্পতিবার বাতে (১০ সেপ্টেম্বর) রাজধানীর উত্তরার আজমপুর এলাকা থেকে ২৪জুলাই পল্টন থানার বোমা বিস্ফোরণে জড়িত সন্দেহে নব্য জেএমবি সদস্য হিসেবে সুমনসহ ওই চারজনকে গ্রেপ্তার করা হয়েছে। কিন্তু আমার ছেলে কোন ভাবেই অন্যায় বা ওইসব জেএমবি তৎপরতার সাথে জড়িত নয়। তাদেরকে যেন মিথ্যা কোন অভিযোগে ও অন্যায় ভাবে হয়রানি না করা হয়, তারজন্য সংশ্লিষ্টদের নিকট তিনি অনুরোধ জানিয়েছেন।\n কুমিল্লায় রিভলবার ও মাদক সহ বিজিবির হাতে যুবক আটক ≣  বিশাল হারে বার্সা কোচের চাকরি হুমকির মুখে ≣ বিখ্যাত ভাস্কর্য মাউন্ট রাশমোরে নিজের মুখ দেখতে চান ট্রাম্প!\n কাউন্টার টেরোরিজম ইউনিটের উপ-কমিশনার মো. সাইফুল ইসলাম জানান, ইতোপূর্বে সিলেট থেকে গ্রেপ্তার হওয়া এক আসামির দেয়া সুনির্দিষ্ট তথ্যের ভিত্তিতে সুমনসহ চারজনকে ১০ সেপ্টেম্বর রাতে গ্রেপ্তার করা হয়েছে। কমিউনিকেশন অ্যাপের মাধ্যমে জেএমবি সদস্যদের সাথে সুমন নিয়মিত যোগাযোগ চেটিং করতো এবং জঙ্গি তৎপরতা চালাতো। বাকীদেরও সুমন তার নিজের কাজের জন্য তৈরি করেছে। সুমনের বিরুদ্ধে আরও ১২টি মামলা রয়েছে। সম্পাদনা: জেরিন আহমেদ


পুলিশের ঘুমন্ত শিশুকে কুপিয়ে হত্যা ! পুলিশের ঘুমন্ত শিশুকে কুপিয়ে হত্যা ! – দৈনিক সময়ের কন্ঠ পত্রিকা\nপুলিশের ঘুমন্ত শিশুকে কুপিয়ে হত্যা !\nআপডেট টাইম : মঙ্গলবার, ৬ এপ্রিল, ২০২১, ৭.৪৫ পূর্বাহ্ণ\nখুলনা তেরখাদা উপজেলার আড়কান্দী গ্রামে সোমবার (০৫ এপ্রিল) রাত ১০টার দিকে ৫ বছরের ঘুমন্ত শিশুকে কুপিয়ে হত্যা করেন সৎমা।\nনিহত শিশুর নাম তানিশা আক্তার (০৫)। তার বাবা খাজা শেখ আনসার ব্যাটালিয়ন পুলিশে কর্মরত। তিনি ঘটনার সময় বাড়িতে ছিলেন না।\nস্থানীয়রা জানান, সাত বছর আগে একই উপজেলার আক্কাস শেখের মেয়ে তাসলিমাকে বিয়ে করেন খাজা শেখ আনসার। দাম্পত্য কলহের একপর্যায়ে তাদের বিবাহবিচ্ছেদ ঘটে।\nবছর দেড়েক আগে তিনি মুক্তা খাতুনকে দ্বিতীয় বিয়ে করেন। বিয়ের পর থেকেই শিশু তানিশা আক্তারকে মেনে নিতে পারছিলেন না সৎমা মুক্তা খাতুন। বিভিন্ন সময় তানিশা বাবার বাড়িতে এলে নির্যাতন করত সৎমা মুক্তা।\nএ সময় জব্দ করা হয় হত্যাকাণ্ডে ব্যবহৃত রক্তমাখা ধারালো দা। শিশুটিকে উদ্ধার করে তাৎক্ষণিকভাবে তেরখাদা উপজেলা স্বাস্থ্য কমপ্লেক্সে নেওয়া হয়। সেখান থেকে উন্নত চিকিৎসার জন্য খুলনা মেডিকেল কলেজ হাসপাতালে নেওয়ার পর চিকিৎসকরা তানিশাকে মৃত ঘোষণা করেন।\nতেরখাদা থানার ওসি মোহাম্মদ গোলাম মোস্তফা জানান, নিহত শিশুর মরদেহ উদ্ধার করা হয়েছে। এ ঘটনায় সৎমাকে আটক করা হয়েছে।